Άρης Κασσανδρείας

Ο **Αθλητικός Σύλλογος Άρης Κασσανδρείας 2005** είναι ελληνικό ποδοσφαιρικό σωματείο με έδρα την Κασσάνδρεια του Νομού Χαλκιδικής. Η ομάδα ιδρύθηκε το 1947, επανασυστάθηκε το 2005 και διεξάγει τους εντός έδρας αγώνες της στο Δημοτικό Στάδιο Κασσανδρείας, χωρητικότητας 2.040 θεατών. Την περίοδο 2001–2004 αγωνιζόταν στα επαγγελματικά πρωταθλήματα με την επωνυμία «**Αθλητικός Σύλλογος Κασσάνδρα [[Ποδοσφαιρική Ανώνυμη Εταιρεία]]**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Κασσάνδρα**». Αγωνίζεται στην Α1 Ερασιτεχνική Κατηγορία Χαλκιδικής.

## Ιστορία
Ξεκίνησε την πορεία της επίσημα ως «Άρης Κασσανδρείας» το 1951, από τα πρωταθλήματα της νεοϊδρυθείσας τότε Ε.Π.Σ. Χαλκιδικής, όπου και αναδείχθηκε πρωταθλήτρια της κορυφαίας κατηγορίας του νομού, τις περιόδους 1992–93 και 1999–2000, περίοδο κατά την οποία πέτυχε νταμπλ, καθώς κατέκτησε και το κύπελλο του νομού, ενώ την επόμενη περίοδο, 2000–01, στέφθηκε για δεύτερη φορά κυπελλούχος. Εν συνεχεία μετονομάστηκε σε «Αθλητικός Σύλλογος Κασσάνδρα» και αγωνίστηκε στο πρωτάθλημα της Δ΄ Εθνικής κατηγορίας, στο οποίο και στέφθηκε πρωταθλήτρια στον 4ο Όμιλο, για την περίοδο 2000–01, κερδίζοντας συγχρόνως την άνοδο για τη Γ΄ Εθνική κατηγορία.

140px|μικρογραφία|Το λογότυπο της ΠΑΕ Κασσάνδρα (2001-2004).
Μετείχε ως επαγγελματικό σωματείο με την επωνυμία «Α.Σ. Κασσάνδρα ΠΑΕ», στη Γ΄ Εθνική κατηγορία την περίοδο 2001–02 τερματίζοντας στη δεύτερη θέση του βαθμολογικού πίνακα, οπότε και προβιβάστηκε στη Β΄ Εθνική κατηγορία. Εκεί παρέμεινε για δύο συνεχόμενες περιόδους διεκδικωντας μάλιστα και την άνοδο στην Α' Εθνική τη σεζόν 2003-04 τερματίζοντας στην τέταρτη θεση. Το καλοκαίρι του 2004, έπειτα από συμφωνία των ανθρώπων της ΠΑΕ Κασσάνδρα, με ιθύνοντες της διοικούσας επιτροπής του ποδοσφαιρικού τμήματος του Ολυμπιακού Βόλου, το σωματείο πήρε τη νέα ονομασία Α.Σ.Κ. Ολυμπιακός ΠΑΕ με έδρα το Βόλο, με το σύλλογο της Χαλκιδικής, επί της ουσίας, να μην υφίσταται πλέον.

Το 2005 επανιδρύθηκε ως Αθλητικός Σύλλογος με την ονομασία «Άρης Κασσανδρείας 2005» , ως συνέχεια της παράδοσης της προηγούμενης και η οποία επίσης έχει έδρα το Δημοτικό Στάδιο Κασσανδρείας.. Σήμερα διατηρεί ενεργά τμήματα ακαδημιών ποδοσφαίρου, βόλεϊ και στίβου και φυσικά ποδοσφαιρική ομάδα, η οποία αγωνίζεται στην Α1 Κατηγορία του Πρωταθλήματος της Ένωσης Ποδοσφαίρου Χαλκιδικής.
Στις 15 Νοεμβρίου 2023 ανακοινώθηκε η ένταξη Ακαδημία του ποδοσφαιρικού τμήματος της ομάδας στο δίκτυο του ARIS SOCCER SCHOOLS του Άρη Θεσσαλονίκης.

## Τίτλοι και διακρίσεις
* **[[Γ΄ Εθνική ποδοσφαίρου ανδρών|Γ΄ Εθνική]]**
** Δεύτερη θέση (1): 2001–02

* **[[Δ΄ Εθνική ποδοσφαίρου ανδρών|Δ΄ Εθνική]]**
** **Πρωταθλήτρια (1)**: 2000–01

* **Πρωτάθλημα [[Ένωση Ποδοσφαιρικών Σωματείων Χαλκιδικής#Πρωτάθλημα|Ε.Π.Σ. Χαλκιδικής]]**
** **Πρωταθλήτρια (2)**: 1992–93, 1999–2000

* **[[Ένωση Ποδοσφαιρικών Σωματείων Χαλκιδικής#Κύπελλο|Κύπελλο Ε.Π.Σ. Χαλκιδικής]]**
** **Κυπελλούχος (2)**: 1999–2000, 2000–01

## Αξιόλογοι ποδοσφαιριστές
*  Νίκος Σακελλαρίδης
*  Θόδωρος Δαλκίδης
* Δημήτριος Σουάνης
* Γεώργιος Χατζηζήσης
* Κωνσταντίνος Κορμαρής
* Γιάννης Ιωάννου
*  Ζιλ Ντομορό

## Παραπομπές


## Εξωτερικοί σύνδεσμοι
* Ιστότοπος Βετεράνων Κασσάνδρας
* ΑΡΗΣ ΚΑΣΣΑΝΔΡΕΙΑΣ - ΙΣΤΟΡΙΑ
* Η επίσημη ιστοσελίδα της ομάδας στο facebook

Κατηγορία:Αθλητικοί σύλλογοι Χαλκιδικής
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1947